- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Acord politic: Continuă măsurile de reducere voluntară a consumului de gaze naturale în UE încă un an
Miniştrii Energiei au ajuns la un acord politic pe marginea propunerii Comisiei Europene pentru o Recomandare a Consiliului de continuare a măsurilor de reducere voluntară a consumului de gaze naturale în UE pentru încă 12 luni, transmite, luni seara, Ministerul Energiei din România.
Acord politic:Continuă măsurile de reducere voluntară a consumului de gaze naturale în UE încă un an
Reuniunea Consiliului miniştrilor energiei din statele membre UE a avut loc luni la Bruxelles. România a fost reprezentată de ministrul Energiei, Sebastian Burduja.
Miniştrii energiei au avut un schimb de opinii pe tema securităţii în aprovizionarea cu energie şi demersurile de pregătire pentru iarna 2024-2025. De asemenea, miniştrii au ajuns la un acord politic pe marginea propunerii Comisiei Europene pentru o Recomandare a Consiliului de continuare a măsurilor de reducere voluntară a consumului de gaze naturale în UE pentru încă 12 luni.
"Vorbim de o recomandare, nu de o obligaţie, în acelaşi context al nevoii altor state europene de reducere a dependenţei faţă de gazul rusesc. Am susţinut în faţa consiliului de miniştri că România nu anticipează reducerea consumului de gaze, mizând pe acoperirea lui din surse proprii de producţie, cu atât mai mult din 2027, după intrarea în producţie a Neptun Deep, ceea ce va face din ţara noastră primul producător de gaz din UE. Mai mult, am subliniat că, din contră, anticipăm creşterea consumului de gaze în România, atât prin restartarea industriei îngrăşămintelor chimice, cât şi prin extinderea reţelelelor de distribuţie a gazelor către populaţie prin programul Anghel Saligny", a spus ministrul Energiei, Sebastian Burduja.
Agenda de discuţii a inclus de asemenea analiza unor potenţiale soluţii pentru a creşte flexibilitatea în sistemele energetice, ca instrument pentru tranziţia energetică, şi un schimb de opinii cu industria producătoare de panouri solare din UE în scopul creşterii competitivităţii acesteia la nivel global. Ministrul ucrainian al energiei, German Galuschenko, a informat miniştrii cu privire la situaţia securităţii energetice din Ucraina şi starea sistemului energetic.
Comisia Europeană şi-a reafirmat sprijinul pentru integrarea energetică a Ucrainei şi Republicii Moldova cu sistemul energetic european.
În marja reuniunii, a avut loc de asemenea o şedinţă de coordonare cu statele din Alianţa Nucleară, ocazie cu care a fost adoptată o declaraţie privind recunoaşterea rolului energiei nucleare în decarbonizare şi analiza instrumentelor de finanţare ale UE care ar putea fi utilizate sau reconfigurate pentru a permite accelerarea proiectelor nucleare (capacităţi mari dar si reactoare modulare mici).
Comisia Europeană a informat miniştrii Energiei asupra progreselor realizate de statele membre în atingerea obiectivelor climatice pentru anul 2030, cu accent pe actualizarea planurilor naţionale energie-climă.
Reprezentanţii statelor membre reuniţi în Consiliu au indicat sprijinul pentru continuarea demersurilor de diversificare a surselor de aprovizionare cu gaze naturale, prin reducerea dependenţei de Rusia (în linie cu obiectivele planului REPowerEU), realizarea tranziţiei către energia regenerabilă şi cea cu emisii reduse de carbon, valorificarea surselor indigene de gaze naturale, investiţii în infrastructura de gaze naturale şi cea energetică, implementarea unor soluţii inovative precum baterii, stocare, hidrogen.
Ministrul Energiei Sebastian Burduja a prezentat elemente legate de strategia de asigurare a securităţii în aprovizionare a României, cu accent pe sursele indigene într-o manieră neutră din punct de vedere tehnologic, rolul gazului natural drept combustibil de tranziţie, importanţa menţinerii competitivităţii industriei europene şi necesitatea consolidării infrastructurii energetice cu rol critic pentru securitatea energetică în regiune, inclusiv pentru Republica Moldova. În acest sens, proiecte naţionale precum Neptun Deep, proiectele nucleare de la Cernavodă şi Doiceşti, şi hidrocentrala cu acumulare prin pompaj Tarniţa – Lăpuşteşti joacă un rol important în stabilitatea energetică naţională şi regională, inclusiv din perspectiva decarbonizării.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Răspunde pe site-urile Aleph News, Mediafax, Ziarul Financiar și pe paginile noastre de social media - ȘTIU și Aleph News. Vezi răspunsul la Știu, de la ora 19.55, Aleph News.
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO